Sekolah Kebangsaan Kampung Nangka

Sekolah Kebangsaan Kampung Nangka merupakan sebuah Sekolah Kebangsaan yang terletak di Kampung Lampu , Kampong Raja , Terengganu Darul Iman, Malaysia.

Pada 2009, Sekolah Kebangsaan Kampung Nangka memiliki 142 pelajar lelaki dan 158 pelajar perempuan, menjadikan jumlah keseluruhan murid seramai 300 orang. Ia mempunyai seramai 28 orang guru.2009

Sejarah 
Pada 1 Mei 1937 Sekolah Kebangsaan Kampung Nangka yang terletak di Kampung Lampu, sebuah perkampungan di pinggir Sungai Besut, Terengganu telah dibuka. 

Pada awalnya sekolah ini dibina secara gotong-royong di atas sebidang tanah seluas 1 ekar sahaja yang disumbangkan oleh Allahyarhamah Mek Chik bt Awang. Selepas itu, kerajaan telah mengambil alih tanah yang keluasan kawasannya ialah 3.7 ekar. •Pada peringkat awal sekolah ini dikenali sebagai Sekolah Melayu Kampung Lampu.

Oleh kerana ketiadaan anak tempatan sebagai tenaga pengajar, dengan usaha Penghulu Salleh, seorang guru dari Kuala Terengganu didatangkan khusus menjadi guru dan bertindak sebagai Guru Besar di sekolah ini. Beliau ialah Allahyarham Wan Abdullah b.Abidin. 

Setelah sistem pendidikan berubah, nama sekolah ditukarkan kepada Sekolah Umum Kampung Nangka. Selepas itu ditukarkan kepada Sekolah Kebangsaan Kampung Nangka.

Di awal penubuhan, hanya sebuah bangunan beratap nipah, berdinding buluh dan berlantaikan tanah. Manakala meja dan kerusi disediakan  oleh penduduk kampung. Dengan kata lain,berdirinya bangunan dan infrastruktur sekolah adalah di atas inisiatif penduduk kampung yang sedar betapa pentingnya pendidikan bagi anak-anak mereka.

Di awal tahun 60-an Kementerian Pelajaran Malaysia telah membina bangunan kekal bersaiz 30 x 12 meter persegi. Awal tahun 80-an dibina bangunan 2 tingkat sehingga 1994. Sekolah Kebangsaan Kampung Nangka mendapat satu bangunan 3 tingkat

Alamat
Sekolah Kebangsaan Kampung Nangka
Kampung Lampu , Kampong Raja , Terengganu Darul Iman, Malaysia 
Telefon =  6096918870
Fax       = 6096918870

Rujukan

Pautan luar 
 Sekolah Kebangsaan Kampung Nangka

Kampung Nangka
Kampung Nangka